
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 579 

16 Ιουλίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της απόφασης συγκρότησης Επι¬ 
τροπής Μητρώου Εμπειρίας Κατασκευαστών 

(ΜΕΚ).. · · 

Επιχορήγηση νέων ελευθέρων επαγγελματιών, 
Απεξαρτημένων και Αποφυλακισμένων ατό¬ 
μων. 

Αύξηση των συντάξεων του Ταμείου Επικουρικής 


Ασφαλίσεως Αρτοποιών (Τ.Ε.Α.Α.).3 

Τροποποίηση των 14339/1989 και 89890/1989 
αποφάσεων Υπουργού Δικαιοσύνης . 4 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ17α/10/57/Φ.2.5. (1) 


Συμπλήρωση της απόφασης συγκρότησης Επιτρο¬ 
πής Μητρώου Εμπειρίας Κατασκευαστών (ΜΕΚ). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 17 του Ν. 1418/84 
«Δημόσια έργα και ρυθμίσεις συναφών θεμάτων» 
(ΦΕΚ 23 Α71984). 

2. Τις διατάξεις του άρθρου 2 του Π.Δ. 472/1985 
«Σύνθεση Επιτροπών ΜΕΕΠ και ΜΕΚ και άλλες ρυθ¬ 
μίσεις σχετικές με την εφαρμογή των άρθρων 15,16 
και 17 του Ν. 1418/84» (ΦΕΚ 168 Α71985). 

3. Τις διατάξεις του άρθρου 11 της κοινής απόφα¬ 
σης αρ. 80855/5439/6.8.92 των Υπουργών Προε¬ 
δρίας της Κυβέρνησης, ΠΕΧΩΔΕ και του Υφυπουρ¬ 
γού ΠΕΧΩΔΕ «Περιορισμός των Συλλογικών οργά¬ 
νων του Υπουργείου Περιβάλλοντος, Χωροταξίας 
και Δημοσίων Έργων» (Β’ 573). 

4. Την απόφαση αρ. Δ17α/05/4/Φ. 2.5715.1.96 
του Αν. Υπουργού ΠΕΧΩΔΕ «Συγκρότηση Επιτρο¬ 
πής Μητρώου Εμπειρίας Κατασκευαστών ΜΕΚ» (Β' 
22 ). 

5. Το έγγραφο αριθμ. 24396/95/23.1.96 του Τε¬ 


χνικού Επιμελητηρίου της Ελλάδας (ΤΕΕ), αποφασί¬ 
ζουμε: 

1. Συμπληρώνουμε την απόφασή μας αριθμ. 
Δ17α/05/4/Φ.2.5./15.1.96, με την οποία συγκρο¬ 
τήθηκε η Επιτροπή Μητρώου Εμπειρίας Κατα¬ 
σκευαστών (ΜΕΚ) και ορίζουμε μέλη της Επιτροπής 
τους κάτωθι εκπροσώπους του Τεχνικού Επιμελη¬ 
τηρίου της Ελλάδας (ΤΕΕ): 

α) Τον Άγγελο Ζαρκάδη με αναπληρωτή τον Ιω¬ 
άννη Ματρακίδη. 

β) Τον Αντώνιο Πρωτονοτάριο με αναπληρωτή τον 
Ιωάννη Κωνσταντινίδη. 

2. Από τη δημοσίευση της παρούσας παύει να 
ισχύει η απόφασή μας Δ17α/06/34/Φ.25/11.4.96 
(ΦΕΚ 254 Β’). 

3. Η απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Αθήνα, 5 Ιουνίου 1996 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 
-*- 

Αριθ. 33751 (2) 

Επιχορήγηση νέων ελευθέρων επαγγελματιών, 

Απεξαρτημένων και Αποφυλακισμένων ατόμων. 

Ο ΥΠΟΥΡΓΟΣ ΕίΤΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82, 
όπως συμπληρώθηκε με το άρθρο 3 παραγρ. 1 του 
Ν. 1545/85 «Εθνικό Σύστημα προστασίας από την 
ανεργία» και τροποποιήθηκε με τα άρθρα 6, 7 και 8 
του Ν. 1836/89 «Προώθηση της απασχόλησης και 
της επαγγελματικής κατάρτισης και άλλες διατά¬ 
ξεις». 

2. Το Π.Δ. 246/86. 

3. Τις διατάξεις του άρθρου 51 του Ν. 1892/90 
και των σχετικών αποφάσεων του Υπουργού Εργα¬ 
σίας για τη δημιουργία νέων θέσεων εργασίας. 

4. Τις οδηγίες του Επιχειρηματικού Προγράμμα¬ 
τος Καταπολέμησης Αποκλεισμού από την αγορά 
εργασίας. 

5. Το άρθρο 27 του Ν. 2081/92 (ΦΕΚ 154/Α/ 

10.9.92) με το οποίο προστέθηκε νέο άρθρο, το άρ¬ 
θρο 29Α στο Ν. 1558/85 «Κυβέρνηση και Κυβερνη¬ 
τικά Όργανα». 

6. Το άρθρο 1 παρ. 4 του Ν. 1648/86 όπως τρο¬ 
ποποιήθηκε με το άρθρο 22 του Ν. 2224/94. 

7. Τη γνώμη του Δ.Σ. του ΟΑΕΔ (αριθμ. συνεδρ. 
21/21.5.96 & 27/2.7.96) η οποία μας κοινοποιή¬ 
θηκε με τα υπ’ αριθμ. 109835/27.5.96 & 111457/ 
4.7.96 έγγραφά του, αποφασίζουμε: 

Καταρτίζουμε πρόγραμμα επιχορήγησης Νέων 
Ελευθέρων Επαγγελματιών, για τη δημιουργία 45 
νέων θέσεων εργασίας και διαρθρώνεται ως εξής: 

1. ΥΠΟΠΡΟΓΡΑΜΜΑ Α: επιχορήγηση 15 Νέων 
Ελευθέρων Επαγγελματιών, αποφυλακισμένων ατό¬ 
μων, ηλικίας από 18 έως 60 ετών. 

2. ΥΠΟΠΡΟΓΡΑΜΜΑ Β: επιχορήγηση 30 Νέων 
Ελέυθέρων Επαγγελματιών, Απεξαρτημένων από 
τοξικές ή άλλες ουσίες ατόμων, ηλικίας από 18 έως 
60 ετών. 

2. ΠΟΣΟ ΕΠΙΧΟΡΗΓΗΣΗΣ 
Για τα άτομα που εντάσσονται στα υποπρογράμ¬ 
ματα «Α» και «Β» ορίζουμε ως βασική επιχορήγηση 
το ποσό του ενός εκατομμυρίου διακοσίων χιλιάδων 
(1.200.000) δρχ. Η βασική επιχορήγηση προσαυξά¬ 
νεται για κάθε μία από τις ομάδες στις οποίες μπορεί 
να ανήκει το άτομο ως εξής: 
α)- εφ όσον ο ΝΕΕ δημιουργεί επιχείρηση: 

-στις παρακάτω περιοχές θυλάκων ανεργίας: 
Λαύριο, Β. Εύβοια, Επαρχία Πατρών, Επαρχία Αιγια- 
λείας και ολόκληρους του Νομούς Βοιωτίας, Κοζά¬ 
νης, Σύρου, Μαγνησίας, Ξάνθης, Χαλκιδικής, Λάρι¬ 
σας, Κιλκίς, Φλώρινας και Καστοριάς, 

-ή απομακρυσμένες παραμεθώριες ή νησιώτικες 
περιοχές, με το ποσό των 100.000 δρχ. 

β)-εφ όσον ο ΝΕΕ δημιουργεί επιχείρηση συναφή 
με την ειδικότητά του, η οποία αποδεικνύεται είτε 
με πτυχίο ΚΕΚ ή ΤΕΚ ή ΚΕΤΕΚ (Μαθητεία) ή Τεχνι¬ 
κού Λυκείου ή ΙΕΚ ή ΑΕΙ ή με διετή τουλάχιστον συ¬ 
ναφή προηγουμένη βεβαιωμένη απασχόληση, με το 
ποσό των 100.000 δρχ. 

γ) - εφ όσον ο ΝΕΕ δημιουργεί επιχείρηση ανα¬ 
πτυξιακού χαρακτήρα ή νέας τεχνολογίας με το 
ποσό των 100.000 δρχ. 

δ) - στις περιπτώσεις που κρίνεται απαραίτητη η 
τεχνική βοήθεια του ΝΕΕ σε θέματα τεχνογνωσίας, 
είναι δυνατή η χορήγηση ειδικού ΒΟΝΙΙ5 μέχρι του 
ποσού των 200.000 δρχ. 

ε) - εφόσον το άτομο που θα υπαχθεί στα ανω¬ 
τέρω προγράμματα είναι γυναίκα με το ποσό των 
100.000 δρχ. 

Από το ποσό που δικαιούται να λάβει ο ΝΕΕ, προ¬ 
καταβάλλονται οι 500.000 δρχ. μετά την έκδοση της 
σχετικής εγκριτικής απόφασης του αρμοδίου οργά¬ 
νου. 

Το υπόλοιπο ποσό καταβάλλεται σε τέσσερις ισό¬ 
ποσες τριμηνιαίες δόσεις, με την αίρεση ότι το ποσό 
που μπορεί να διεκδικήσει ο ΝΕΕ ως ΒΟΝΙΙ3 τεχνο¬ 
γνωσίας το λαμβάνει, με την αμέσως επόμενη τρί¬ 
μηνη δόση που έπεται της κατάθεσης των σχετικών 


παραστατικών στοιχείων (τιμολόγια, σχετική έκθεση 
κλπ). 

3. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟ¬ 
ΓΡΑΜΜΑ 

Απαραίτητες προϋποθέσεις υπαγωγής στο πρό¬ 
γραμμα αυτό είναι: 

α) Ο Νέος Ελεύθερος Επαγγελματίας να ανήκει 
σε κάποια από τις αναφερόμενες ομάδες και να μην 
είχε επιχείρηση μέσα στην τελευταία διετία πριν από 
την ημερομηνία υποβολής της αίτησης υπαγωγής 
του, καθώς επίσης να μην έχει επιχορηγηθεί στο πα¬ 
ρελθόν από το πρόγραμμα Νέων Ελεύθερων Επαγ- 
γελματιών. 

β) Νά έχει ο ενδιαφερόμενος ή την ελληνική υπη¬ 
κοότητα ή την υπηκοότητα κράτους - μέλους της 
Ε.Ε. ή να είναι Ελληνας ομογενής που να απασχολεί¬ 
ται νόμιμα στην χώρα και η επιχείρηση να εδρεύει και 
να λειτουργεί στην Ελλάδα. 

γ) Η επιχείρηση να είναι νέα που λειτουργεί για 
πρώτη φορά και να μη αποτελεί επέκταση άλλης 
όμοιας επιχειρηματικής δραστηριότητας. 

δ) Η επιχείρηση να είναι ανεξάρτητη και ως προς 
τον χώρο λειτούργίας ομοειδούς επιχείρησης και ως 
προς την αποκλειστική εξυπηρέτηση άλλης εται¬ 
ρείας. 

ε) Η απασχόληση του ΝΕΕ στην επιχείρηση του 
πρέπει να είναι πλήρης και αποκλειστική. 

στ) Το οικογενειακό εισόδημα των εγγάμων ή το 
ατομικό των αγάμων να είναι μικρότερο των έξι εκα¬ 
τομμυρίων (6.000.000) δρχ. ή τριών εκατομμυρίων 
(3.0000.000) δρχ. αντίστοιχα. 

ζ) Να διαθέτουν κεφάλαιο τουλάχιστον ίσο με το 
1 /4 της βασικής επιχορήγησης (1.200.000) υπό την 
μορφή εξοπλισμού εμπορευμάτων, υλικών κλπ. 

η) Οι κάτω των 25 ετών άρρενες να έχουν εκπλη¬ 
ρώσει τις στρατιωτικές τους υποχρεώσεις ή να 
έχουν νόμιμα απαλλαγεί από αυτές. Εξαιρούνται της 
παραγράφου αυτής οι έγγαμοι, εφ’ όσον η σύζυγος 
δεν εργάζεται. 

θ) Η έναρξη επιτηδεύματος και η λειτουργία της 
επιχείρησης να έχει γίνει από την 1.10.1995 και 
έπειτα. 

ι) Η κατάθεση της σχετικής αίτησης με όλα τα 
απαραίτητα δικαιολογητικά να έχει γίνει μέχρι και 
την 31.12.96. 

4. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ 
ΣΤΟ ΠΡΟΓΡΑΜΜΑ 

Δεν είναι δυνατή η υπαγωγή στο πρόγραμμα αυτό 
των εξής ελεύθερων επαγγελματιών: 

α) ιατρών, οδοντιάτρων, κτηνιάτρων, φαρμακο¬ 
ποιών, βιολόγων, ψυχολόγων, μαιών, δικηγόρων, δι- 
κολάβων, συμβολαιογράφων, άμισθων υποθηκοφυ¬ 
λάκων, δικαστικών επιμελητών, αρχιτεκτόνων, μη¬ 
χανικών, υπομηχανικών, τοπογράφων, χημικών, 
διερμηνέων, ξεναγών, μεσιτών, εκτελωνιστών, εφ’ 
όσον δημιουργούν επιχείρηση παροχής υπηρεσιών 
συναφή με την ειδικότητά τους, 
β) των επιχειρήσεων του πρωτογενούς τομέα 

εκτός των αναφερομένων σε δραστηριότητες 
οστρακοτροφίας, ιχθυοκαλλιέργειας, σηροτροφίας, 
τυροκομίας, εκτροφής σαλιγκαριών και θερμοκη¬ 
πίων. 

γ) των εργολάβων δομικών εργασιών, 
δ) των πλανοδίων επιχειρήσεων (πχ. πλασιέ, γυρο¬ 
λόγοι κ.α.) και επιχειρήσεων μεταφορών, διανομών, 
καθώς και των εποχιακών επιχειρήσεων. 

ε) των επιχειρήσεων που έχουν οποιαδήποτε 
σχέση με την πολιτική (πχ. ραδιοσταθμοί, εφημερί¬ 
δες, κλπ) ή με τα τυχερά, ψυχαγωγικά, ηλεκτρονικά 
παιχνίδια, λαχεία, ΠΡΟ-ΠΟ, ΛΟΤΤΟ. 

στ) των κέντρων διασκέδασης, δισκοθηκών, λε¬ 
σχών, κάθε είδους μπάρ, καφενείων, καφετεριών, 
αναψυκτήρια. 

ζ) όλων των επιχειρήσεων που λειτουργούν απο¬ 
κλειστικά και μόνο βραδυνές ώρες. 

ι) των φροντιστηρίων γενικά, των ιδιωτικών εκπαι¬ 
δευτικών ιδρυμάτων, των εργαστηρίων ή κέντρων 
ελευθέρων σπουδών των ανωνύμων εταιρειών (ΑΕ). 

η) των επιχειρήσεων εκείνων πουλειτουργούν 
στον ίδιο χώρο που λειτουργούσαν επιχειρήσεις με 
το ίδιο αντικείμενο εργασιών μέσα στο τελευταίο 
εξάμηνο πριν την έναρξη επιτηδεύματος του νέου 
επαγγελματία. 

θ) των επιχειρήσεων εκείνων που λειτουργούν 
πρόσφατα αλλά λειτουργούσαν μέσα στην τελευ¬ 
ταία διετία πριν την έναρξη επιτηδεύματος του νέου 
επαγγελματία από συγγενείς πρώτου (α') βαθμού ή 
από τον/την σύζυγο, έστω και αν μεταφέρθηκαν. 

ι) των επαγγελματιών που η επιχείρηση τους έχει 
το ίδιο αντικείμενο εργασιών ή έχει άμεσα σχέση με 
την επιχείρηση του ή της συζύγου των. 

ια) των επιχειρήσεων εκείνων που έχουν σύνθετο 
αντικείμενο δραστηριότητας και το ένα εξ αυτών πε¬ 
ριλαμβάνεται στις εξαιρέσεις της παρούσας παρα¬ 
γράφου (α-ι). 

5. Σε περίπτωση υποβολής αίτησης νέων συναιτε- 
ρισμών του δευτερογενή και του τριτογενή τομέα 
απασχόλησης, είναι δυνατή η επιχορήγηση κατ’ 
ανώτατο όριο σε δεκατέσσερις (14) συνεταιριστές/ 
τριες, κατα την κρίση του οργάνου που αποφασίζει 
την υπαγωγή ή όχι στο πρόγραμμα επιχορήγησης, 
ανάλογα με το είδος της επιχείρησης και τις ανάγκες 
της αγοράς εργασίας κάθε περιοχής. Η επιχορήγηση 
στις περιπτώσεις αυτές θα μπορεί να γίνεται σε 
τόσα άτομα (που έχουν τις προϋποθέσεις) όσα ανα¬ 
λογούν στο συνολικά διατεθέν κεφάλαιο δια του πο¬ 
σού του 1 /4 του ποσού της κατ’ άτομο βασικής επι¬ 
χορήγησης (1.200.000). 

6. Σε περίπτωση υποβολής αίτησης νέας ομόρ- 
ρυθμης εταιρείας (ΟΕ) του δευτερογενή και του τρι- 
τογενή τομέα απασχόλησης είναι δυνατή η επιχορή¬ 
γηση κατ’ ανώτατο όριο σε τέσσερις (4) από τους 
συνεταίρους κατά την κρίση του οργάνου, που θα 
αποφασίζει για την υπαγωγή ή όχι στο πρόγραμμα, 
ανάλογα με το είδος της επιχείρησης και τις ανάγκες 
της αγοράς εργασίας κάθε περιοχής. 

7. Σε περίπτωση υποβολής αίτησης, νέας ετερόρ¬ 


ρυθμης εταιρείας (ΕΕ), είναι δυνατή η επιχορήγηση 
κατ’ ανώτατο όριο σε τέσσερις (4) από τους ομόρ- 
ρυθμους εταίρους. Δεν επιχορηγούνται οι ετερόρ¬ 
ρυθμοι εταίροι. 

8. Σε περίπτωση υποβολής αίτησης νέας εται¬ 
ρείας περιορισμένης ευθύνης (ΕΠΕ) έίναι δυνατή η 
επιχορήγηση κατ’ ανώτατο όριο σε τέσσερις (4) από 
τους διαχειριστές της εφ’ όσον έχουν διαθέσει βά¬ 
σει καταστατικού, στην επιχείρηση κεφάλαιο ίσο 
τουλάχιστον με 1 /4 του ποσού της επιχορήγησης 
τους. 

9. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟ¬ 
ΓΡΑΜΜΑ 

Γ ια να υπαχθεί στο πρόγραμμα αυτό ένας Νέος 
Ελεύθερος Επαγγελματίας, πρέπει να υποβάλλει 
στο Γραφείο Εργασίας Ειδικών Κοινωνικών Ομάδων 
για το Νομό Αττικής (πλην ΤΥ ΟΑΕΔ Μεγάρων, 
Ελευσίνας και Λαυρίου) και τους Νομούς θεσ/νίκης, 
Μαγνησίας, Αχαΐας, Ηρακλείου και Λάρισας ή στις 
άλλες περιοχές της Ελλάδος, στο οικείο Γ ραφείο 
Εργασίας ή ΤΥ ή ΥΝ του ΟΑΕΔ, τα εξής δικαιολογη- 
τικά: 

α) Έντυπη αίτηση - δήλωση που θα περιέχει τα 
πλήρη στοιχεία της νέας επιχείρησης και του επαγ- 
γελαμτικού υπευθύνου, 
β) Γ ια το υποπρόγραμμα Α: 

-Αποφυλακιστήριο με ημερομηνία αποφυλάκισης 
το ανώτερο πέντε χρόνια από την ημερομηνία υπο¬ 
βολής της αίτησης, 

-Βεβαίωση/εισήγηση της Κοινωνικής Υπηρεσίας 
ή του Δ/ντού της φυλακής ή άλλης αρμόδιας υπηρε¬ 
σίας του Υπουργείου Δικαιοσύνης, ότι το άτομο προ- 
τείνεται να μπει στο πρόγραμμα, καθώς και 
-κάρτα ανεργίας ή υπεύθυνη δήλωση στην οποία 
να φαίνεται ότι ήταν άνεργος πριν την έναρξη της 
δραστηριότητας της επιχείρησης. 

Γ ια το υποπρόγραμμα Β: 

-Αποδεικτικό απεξάρτησης του ατόμου, απο τοξι- 
κές ή άλλες ουσίες, από δημόσιο ή ιδιωτικό φορέα, 
καθώς και 

-κάρτα ανεργίας ή υπεύθυνη δήλωση στην οποία 
να φαίνεται ότι ήταν άνεργος πριν την έναρξη της 

δραστηριότητας της επιχείρησης, 
γ) Βεβαίωση της αρμόδιας Οικονομικής Εφορίας 

για έναρξη επιτηδεύματος. 

δ) Εκκαθαριστικό σημείωμα ή βεβαίωση της αρ¬ 
μόδιας Δ.Ο.Υ. για το εισόδημα του προηγούμενου 
οικονομικού έτους χρήσεως, από την έναρξη επιτη¬ 
δεύματος ή υπεύθυνη δήλωση ότι δεν είχε υποχρέ¬ 
ωση υποβολής φορολογικής δήλωσης, θεωρημένη 
από την αρμόδια ΔΟΥ. 

ε) Ειδικό έντυπο ερωτηματολόγιο της Υπηρεσίας 
Ειδικών Κοινωνικών Ομάδων. 

στ) Υπεύθυνη Δήλωση του άρθρου 8 του Ν. 
1599/86 ότι ο ενδιαφερόμενος αποδέχεται όλους 

του όρους του προγράμματος. 

ζ) Εφ’ όσον οι άνεργοι είναι 18-25 ετών και άρρε- 
νες θα προσκομίζουν πιστοποιητικό στρατολογίας 
τύπου Α ή θεωρημένη φωτοτυπία της ανάλογης σε- 

λϊδας του στρατιωτικού τους βιβλιαρίου. 

η) Εφόσον ο ΝΕΕ διεκδικεί βάσει της παραγρά¬ 
φου 2.γ την επαϋξηση της βασικής επιδότησης, 
λόγω γνώσης/εκπαίδευσης πάνω στο αντικείμενο 
της επιχείρησης, θα πρέπει να προσκομίζεται πτυ¬ 
χίο, βεβαίωση σπουδών ή προϋπηρεσίας ή άλλο 
αποδεικτικό στοιχείο, ανάλογο με την δραστηριό¬ 
τητα της επιχείρησης. 

θ) Όσοι, κατά την διάρκεια της υπαγωγής τους 
στο πρόγραμμα αναζητήσουν τεχνογνωσία όπως 
ορίζεται στην παράγραφο 2δ, θα πρεπει να προσκο¬ 
μίσουν έκθεση αιτιολόγησης της ανάγκης παροχής 
τεχνογνωσίας καθώς και πλάνο ημερολογιακής/ 
θεματολογικής παροχής υπηρεσιών, από το άτομο/ 
εταιρεία που θα παρέχει την τεχνογνωσία. 

Εφόσον τα ανωτέρω δικαιολογητικά εγκριθοϋν 
από την αρμόδια υπηρεσία ο ΝΕΕ μπορεί να λάβει 
την απαραίτηση τεχνογνωσία. 

10. Την απόφαση υπαγωγής στο πρόγραμμα εκδί¬ 
δουν οι κατά τόπους Προϊστάμενοι των Γραφείων 
Εργασίας Ειδικών Κοινωνικών Ομάδων ή Γραφείων 
Εργασίς ή ΤΥ ή ΥΝ όπως έχει και παραπάνω ανα¬ 
φερθεί, το αργότερο ένα μήνα απο την ημερομηνία 
κατάθεσης της αίτησης, αφού εξετάσουν τα προ- 
σκομισθέντα δικαιολογητικά και εκτιμήσουν την έκ¬ 
θεση ελέγχου που θα συντάξει ο αρμόδιος υπάλλη¬ 
λος μετά από επιτόπια επίσκεψη στην έδρα της επι¬ 
χείρησης. 

11. Σε περίπτωση έκδοσης απορριπτικής απόφα¬ 
σης και άσκησης ένστασης αποφαίνεται ο Περ/κός 
Δ/ντής. Ένσταση κατά της απόφασης του Περ/κού 
Δ/ντή θα γίνεται δεκτή και θα εξετάζεται από το ΔΣ 
του ΟΑΕΔ. 

Οι ενστάσεις και στις δύο περιπτώσεις ασκούνται 
μέσα σε είκοσι (20) ημερολογιακές ημέρες από την 
κοινοποίηση κάθε απόφασης. Τα οριζόμενα στην 
παράγραφο αυτή τροποποιούνται αναλόγως σύμ¬ 
φωνα με Απόφαση του Υπουργού Εργασίας για τις 
αρμοδιότητες των Περιφερειακών Διοικητικών Επι¬ 
τροπών του ΟΑΕΔ (άρθρο 11 Ν. 2224/1994). 

12. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε ελεύθερο 
επαγγελματία που υπάγεται στο πρόγραμμα αυτό, 
καθορίζεται σε δώδεκα μήνες από την υμερομηνία 
έκδοσης της σχετικής εγκριτικής απόφασης: 

13. ΔΙΚΑΙΟΛΟΓΗΤΙΚΑ ΕΠΙΧΟΡΗΓΗΣΗΣ 

α) Για την καταβολή της προκαταβολής ο ΝΕΕ θα 
υποβάλλει στην αρμόδια υπηρεσία του ΟΑΕΔ αίτηση 
μέσα σε ενενήντα (90) ημερολογιακές ημέρες από 
την ημερομηνία έκδοσης της εγκριτικής απόφα¬ 
σης. 

Η προθεσμία είσπραξης της προκαταβολής ορίζε¬ 
ται σε ενενήντα (90) ημερολογιακές ημέρες από την 
ημερομηνία έκδοσης της σχετικής εγκριτικής από¬ 
φασης του αρμοδίου οργάνου. 

β) Ανά τρίμηνο και για την είσπραξη των επιμέ- 
ρους δόσεων θα υποβάλλει αίτηση μαζί με ένα ή πε¬ 


ρισσότερα, ανάλογα με την περίπτωση, από τα εξής 
δικαιολογητικά: Δελτίο Παροχής Υπηρεσιών, θεω¬ 
ρημένο από την Εφορία ή Τιμολόγια πώλησης ή αγο¬ 
ράς ή οποιοδήποτε άλλο επίσημο στοιχείο (όπως 
επικυρωμένο φωτοαντίγραφο του Βιβλίου Εσόδων - 
Εξόδων) που αποδεικνύει την ομαλή λειτουργία της 
επιχείρησης. Οι προθεσμίες είσπραξης των τριμή¬ 
νων δόσεων ορίζονται σε ενενήντα (90) ημερολογια¬ 
κές ημέρες, αρχής γενομένης από την επόμενη της 
παρέλευσης της προθεσμίας είσπραξης της προκα¬ 
ταβολής. Σε περίπτωση που κατατεθούν τα δικαιο- 
λογητικά ομαλής λειτουργίας της επιχείρησης και η 
αίτηση για την είσπραξη των επιμέρους δόσεων και 
ο ενδιαφερόμενος δεν προσέλθει για είσπραξη 
εντός των ανωτέρω προθεσμιών, η αξίωση παρα¬ 
γράφεται. 

γ) Γ ια οποιαδήποτε αλλαγή στη μορφή, λειτουρ¬ 
γία, επωνυμία, είδος, Δ/νση κ.λπ. της επιχείρησης, ο 
ελεύθερος επαγγελματίας ή ο εκπρόσωπος της επι¬ 
χείρησης υποχρεούται να ενημερώνει εγκαίρως και 
εγγράφως την αρμόδια υπηρεσία του ΟΑΕΔ. Σε πε¬ 
ρίπτωση παράβασης των όρων της απόφασης αυτής 
θα εφαρμόζονται οι διατάξεις των παρ. 7,8 και 9 του 
άρθρου 29 του Ν. 1262/82, όπως συμπληρώθηκε 
από τα άρθρα 6 και 7 του Ν. 1836/89. Ειδικότερα, ο 
κατά τόπον αρμόδιος Προϊστάμενος της οκείας υπη¬ 
ρεσίας του ΟΑΕΔ, (Γραφείο Εργασίας Ειδικών Κοι¬ 
νωνικών Ομάδων, Γ ραφείο Εργασίας ΤΥ ή ΥΝ), στις 
περιπτώσεις αυτές αποφαίνεται με αιτιολογημένη 
απόφαση του για τη Διακοπή της επιχορήγησης και 
την αναζήτηση του αναλογούντος ποσού επιχορήγη¬ 
σης, που έχει λάβει από τον ΟΑΕΔ και που αντιστοι¬ 
χεί στο υπόλοιπο χρονικό διάστημα του συνολικού 
χρόνου απασχόλησης. Εφόσον ο επαγγελματίας δεν 
επιστρέφει εμπρόθεσμα το αναολογούν ποσό που 
του αναζητείται, συντάσσεται από το ΔΣ του Οργανι¬ 
σμού Πράξη βεβαίωσης και αποστέλλεται στο αρμό¬ 
διο Δημόσιο Ταμείο για βεβαίωση και είσπραξή του. 

Η απόφαση υπαγωγής του επαγγελματία στο πρό¬ 
γραμμα επιχορήγησης θα ανακαλείται μετά από 
απόφαση του Προϊσταμένου της αρμόδιας υπηρε¬ 
σίας (Γραφείο Εργασίας Ειδικών Κοινωνικών Ομά¬ 
δων, Γ ραφείο Εργασίας ΤΥ ή ΥΝ) του Οργανισμού, 
εφ’ όσον διαπιστωθεί πριν την καταβολή της προκα¬ 
ταβολής ότι δεν τηρήθηκαν οι όροι του προγράμμα¬ 
τος. 

α) Οποιαδήποτε διαφορά προκύπτει μεταξύ των 
ενδιαφερομένων και των Γ ραφείων Εργασίας Ειδι¬ 
κών Κοινωνικών Ομάδων, Γ ραφείο Εργασίας ΤΥ ή 
ΥΝ του Οργανισμού, θα επιλύεται με απόφαση του 
Περ/κού Δ/ντή μετά από εισήγηση του Προϊσταμέ¬ 
νου της υπηρεσίας και εφ’ όσον η σχετική ένσταση 
του ενδιαφερομένου έχει ασκηθεί εντός είκοσι (20) 
ημερολογιακών ημερών από την κοινοποίηση της 
απόφασης του Γ ραφείου Εργασίας Ειδικών Κοινωνι¬ 
κών Ομάδων, Γραφείου Εργασίας ΤΥ ή ΥΝ. 

β) Ένσταση κατά της απόφασης του Περ/κού Δ/ 
ντή θα εξετάζεται από το ΔΣ του Οργανισμού μετά 

από σχετική εισήγηση της Υπηρεσίας Ειδικών Κοι¬ 
νωνικών Ομάδων και εφ’ όσον υποβληθεί εντός 20 
ημερολογιακών ημερών από την κοινοποίηση της 
απόφασης του Περ/κού Δ/ντή. Τα οριζόμενα στην 
παράγραφο αυτή τροποποιούνται αναλόγως σύμ¬ 
φωνα με τα ορισθησόμενα στην Απόφαση του 
Υπουργού Εργασίας για τις αρμοδιότητες των Περι¬ 
φερειακών Διοικητικών Επιτροπών του ΟΑΕΔ (άρ¬ 
θρο 11 Ν. 2224/1994). 

15. Η αρμόδια υπηρεσία του ΟΑΕΔ υποχρεούται 
μετά από επιτόπιο έλεγχο, τουλάχιστον μια φορά το 
τετράμηνο, να συντάσσει έκθεση λειτουργίας της 
επιχείρησης και απασχόλησης του επαγγελματία. Οι 
ειδικοί επιστήμονες, οι οποίοι μέσω των εταιρικών 
σχέσεων που έχει συνάψει ο Οργανισμός με φορείς 
και Οργανισμούς και θα αναλάβουν την υποστήριξη 
των ΝΕΕ, οφείλουν να συνεργάζονται και να ενημε¬ 
ρώνουν τις κατά τόπους υπηρεσίες του ΟΑΕΔ. 

16. Για την ομαλή πορεία των προγραμμάτων θα 
συσταθούν ομάδες εργασίας, οι οποίες ανά 3μηνο, 
θμηνο και 12μηνο θα συντάσσουην έκθεση για την 
κάλυψη των θέσεων και την καταβολή των επιχορη¬ 
γήσεων και θα αξιολογούν τα προγράμματα. Στις 
ομάδες εργασίας θα καταβληθεί κάθε προσπάθεια 
να μετέχουν και εκπρόσωποι των χρηστών των προ¬ 
γραμμάτων, καθώς και ειδικοί επιστήμονες, οι 
οποίοι μέσω των εταιρικών σχέσεων που έχει συνά¬ 
ψει ο Οργανισμός θα καταβάλλουν κάθε προσπά¬ 
θεια για την καλή πορεία της επιχείρησης και την 
ομαλή ένταξη του ατόμου στον περιβάλλοντα κοινω¬ 
νικό χώρο. 

Οι εκθέσεις των ομάδων εργασίας θα υποβάλλο¬ 
νται στην Επιτροπή Παρακολούθησης, που θα συ- 
σταθεί και στην οποία θα συμμετέχουν εκπρόσωποι 
του Υπουργείου Εργασίας και Κοινωνικών Ασφαλί¬ 
σεων, ΥΠΕΘΟ, ΟΑΕΔ, Υπουργείου Υγείας Πρό¬ 
νοιας, καθώς και του Υπουργείου Δικαιοσύνης. 

Η επιτροπή Παρακολούθησης θα προβαίνει σε 
αξιολόγηση της πορείας των προγραμμάτων, η 
οποία θα τίθεται υπόψη του ΔΣ του ΟΑΕΔ, μετά από 
εισήγηση της Υπηρεσίας Ειδικών Κοινωνικών Ομά¬ 
δων. 

17. Το ΔΣ του Οργανισμού ανάλογα με την πορεία 
των προγραμμάτων μπορεί να προβαίνει στην ανα¬ 
κατανομή των θέσεων εργασίας μεταξύ των προ¬ 
γραμμάτων, καθώς και σε κάθε αλλαγή που κρίνεται 
απαραίτητη. 

18. Το ανωτέρω πρόγραμμα έχει ως ημερομηνία 
έναρξης την ημερομηνία δημοσίευσης της παρού¬ 
σας στο ΦΕΚ και λήγει την 31.12.96. 

19. ΚΑΛΥΨΗ ΔΑΠΑΝΗΣ 

Α) Η δαπάνη του παραπάνω προγράμματος η 
οποία προϋπολογίζεται να ανέλθει στα 50 εκατομ. 
δρχ., για το οικονομικό έτος 1996 και 30 εκατ. δρχ. 
για το έτος 1997 θα βαρύνει τον Κ 639Β του ΟΑΕΔ 
και δεν βαρύνει τον Κρατικό Προϋπολογισμό και ως 
εκ τούτου δεν εμπίπτει στην παρ. 3 του άρθρου 22 


του Ν. 2362/95 (περί Δημοσίου Λογιστικού). Για το 
λόγο αυτό δεν απαιτείται σύμπραξη του Υπουργού 
Οικονομικών. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 8 Ιουνίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 134/1032 (3) 

Αύξηση των συντάξεων του Ταμείου Επικουρικής 
Ασφαλίσεως Αρτοποιών (Τ.Ε.Α.Α.). 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/1992 (Α.165) σε συνδυασμό με τη παρ. 6 του 
άρθρου 8 του Ν. 2335/1995 (Α.185). 

2. Τις διατάξεις των άρθρων 23 παρ. 1 στοιχ. ιε' 
και 24 παρ. 1 και παρ. 2 στοιχ. γ', 26 παρ. 1 και 27 
παρ. 1 στοιχ. δ' του Ν. 1558/1985 (Α.137) καθώς 
και το Π.Δ. 372/1995 (Α.9). 

3. Τις διατάξεις του άρθρου 29Α του Ν. 1558/ 
1985 (Α.137) όπως προσετέθη με το άρθρο 27 του 
Ν. 2081/1992 (Α.154). 

4. Το γεγονός ότι από τις διατάξεις της απόφασης 
προκαλείται δαπάνη σε βάρος του προϋπολογισμού 
του Ταμείου Επικουρικής Ασφαλίσεως Αρτοποιών 
(Τ.Ε.Α.Α.) ύψους 80 εκ. δρχ. περίπου για το τρέχον 
οικονομικό έτος, για την οποία έχει εγγράφει πί¬ 
στωση στο Κ.Α.Ε. 0621. 

5. Τις διατάξεις του άρθρου 7 του Ν. 1275/1982 
(Α.100). 

6. Την 80010/12.2.1996 (ΦΕΚ 
91/τ.Β/13.2.1996) κοινή Απόφαση του Πρωθυ¬ 
πουργού και του Υπουργού Εργασίας και Κοινωνι¬ 
κών Ασφαλίσεων. 

7. Την 2152/19.3.1996 απόφαση της Επιτροπής 
Τιμών και Εισοδημάτων. 

8. Την από 19 Ιουνίου 1996 οικονομική έκθεση 
της Δ/νσης Αναλογιστικών Μελετών της Γ.Γ.Κ.Α. 

9. Την γνώμη του Δ.Σ. του Ταμείου Επικουρικής 
Ασφαλίσεως Αρτοποιών που διατυπώθηκε στις υπ’ 
αριθ. 14/23.5.1996 και 2/6-6/1996 αποφάσεις 
τους, αποφασίζουμε: 

Οι καταβαλλόμενες από το Ταμείο Επικουρικής 
Ασφαλίσεως Αρτοποιών (Τ.Ε.Α.Α.) συντάξεις, αυξά¬ 
νονται από 1 ης Ιουλίου 1996, ως ακολούθως: 

1) Κατά ποσοστό 9,4% επί του ποσού αυτών όπως 
έχει διαμορφωθεί την 30.6.1996. 

2) Η κατώτατη σύνταξη, όπως έχει διαμορφωθεί 
την 30.6.1996, λόγω γήρατος και ανικανότητας αυ¬ 
ξάνεται στο ποσό των 26.450 δρχ. και λόγω θανάτου 
στο ποσό των 21.160 δρχ. 

3) Η ανώτατη σύνταξη όπως έχει διαμορφωθεί την 
30.6.1996 αυξάνεται στο ποσό των 81.360 δρχ. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 8 Ιουλίου 1996 

Ο ΥΦΥΠΟΥΡΓΟΣ 
ΝΙΚΟΣ ΦΑΡΜΑΚΗΣ 

-♦- 

Αριθ. 77761 (4) 

Τροποποίηση των 14339/1989 και 89890/1989 
αποφάσεων Υπουργού Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 
Έχοντας υπόψη: 

1) Τις διατάξεις: α) των άρθρων 160 και 161 του 
Ν.Δ. 3026/54 «Περί κωδικός των δικηγόρων» όπως 
αντικαταστάθηκαν από τα άρθρα 24 και 25 του Ν. 
723/77, β) του άρθρου 2 Ν. 1646/1986, 

2) την απόφασή μας αριθμ. 14339/89 (ΦΕΚ 208 
Β) όπως τροποποιήθηκε με την αριθμ. 89890/89 
(ΦΕΚ 813 Β) ομοία, 

3) την αριθμ. 31/9.11.95 απόφαση της Γενικής 
Συνέλευσης του Δικηγορικού Συλλόγου Νάξου, 

4) το γεγονός ότι από την απόφαση αυτή δεν προ- 
καλείται δαπάνη σε βάρος του Κρατ. Προϋπολογι¬ 
σμού, αποφασίζουμε: 

Τροποποιούμε τις αποφάσεις μας αριθμ. 
14339/89 (ΦΕΚ 208 Β) και 89890/89 (ΦΕΚ 813 Β) 
ως εξής: 

1. Καθορίζουμε το παρακρατούμενο ποσοστό πέ¬ 
ραν του προβλεπομένου από την παρ. 7 του άρθρου 
96 του κώδικα των δικηγόρων, το οποίο θα παρα¬ 
κρατεί ο δικηγορικός σύλλογος Νάξου από τις αμοι¬ 
βές των μελών του που προκαταβάλλονται σ' αυτόν 
για παραστάσεις στα δικαστήρια της περιφέρειας 
του Πρωτοδικείου Νάξου σε 50%. Το υπόλοιπο 50% 
αποδίδεται αμέσως στον δικαιούχο δικηγόρο. 

2. Καθορίζουμε το παρακρατούμενο από τον Δι¬ 
κηγορικό Σύλλογο Νάξου ποσοστό από την αμοιβή 
των μελών του για την παράστασή τους κατά την 
υπογραφή των συμβολαίων, μετά την αφαίρεση πο¬ 
σοστού 10% υπέρ του Ταμείου Νομικών και 10% 
υπέρ του Δικηγορικού Συλλόγου, ως εξής: 

α. Για συμβόλαια αντικειμένου έως 50.000.000 
δρχ. 50%, του υπολοίπου 50% αποδιδομένου στον 
δικαιούχο δικηγόρο. 

β. Για συμβόλαια αντικειμένου από 50.000.001 
δρχ. έως 100.000.000 δρχ. 40%, του υπολοίπου 
60% αποδιδομένου στον δικαιούχο δικηγόρο. 

γ. Για συμβόλαια αντικειμένου από 100.000.001 
δρχ. και άνω 30%, του υπολοίπου 70% αποδιδομέ- 
νου στον δικαιούχο δικηγόρο. 

3. Τα ως άνω παρακρατούμενο ποσά συγκεντρώ¬ 
νονται για τον διανεμητικό λογαριασμό και κατατίθε¬ 
νται χωρίς υπαίτια καθυστέρηση με επιμέλεια και 
επ’ ονόματι του Δ.Σ. του Συλλόγου σε τοκοφόρο κα¬ 
τάθεση, διανέμονται δε στα μέλη του συλλόγου τους 
μήνες Απρίλιο, Αύγουστο και Δεκέμβριο κάθε χρό¬ 
νου ως και τον μήνα Ιανουάριο του επόμενου έτους, 
κατά τον οποίο διενεργείται ο οριστικός προσδιορι¬ 


σμός του συνολικώς προς διανομήν ποσού και η 
απόδοσή του στους δικαιούχους. Το Δ.Σ. του Συλλό¬ 
γου έχει την ευχέρεια να καθορίσει και έκτακτες 
διανομές, ανάλογα με τις ειδικές συνθήκες που επι¬ 
κρατούν στον Σύλλογο ή αν η έκτακτη διανομή ζητη¬ 
θεί με έγγραφη αίτηση του 1 /3 των μελών του Συλ¬ 
λόγου. 

4. Γ ια τους δικαιούχους του μερίσματος αποφασί¬ 
ζει πενταμελής επιτροπής που συγκροτείται υπο¬ 
χρεωτικά με απόφαση του Διοικητικού Συμβουλίου 
του Συλλόγου που λαμβάνεται αμέσως μετά την συ¬ 
γκρότησή του σε σώμα μετά τις εκλογές και αποτε- 
λείται από τρία (3) μέλη του Διοικητικού Συμβουλίου 
και από δύο (2) μέλη του Συλλόγου που ορίζονται με 
την απόφαση του Διοικητικού Συμβουλίου και είναι 
εγκατεστημένα το ένα στη Θήρα και το άλλο στη 
Νάξο. Καθήκοντα Προέδρου ασκεί ο εκάστοτε Πρό¬ 
εδρος του Συλλόγου, και σε περίπτωση απουσίας 
του ο Γ ενικός Γ ραμματέας. 

5. Η Επιτροπή Διανεμητικού Λογαριασμού συνέρ¬ 
χεται υποχρεωτικά εντός του δευτέρου δεκαπενθη¬ 
μέρου του μήνα που πρόκειται να γίνει η διανομή, 
ύστερα από έγγραφη ή εν ανάγκη τηλεφωνική πρό¬ 
σκληση του Προέδρου, και συνεδριάζει στα Γ ραφεία 
του Συλλόγου. Γ ια την ύπαρξη απαρτίας είναι απα¬ 
ραίτητη η συμμετοχή δύο (2) μελών του Διοικητικού 
Συμβουλίου και ενός απλού μέλους και απόλυτη 
πλειοψηφία των παρόντων μελών για τη λήψη απο- 
φάσεως. Σε περίπτωση ισοψηφίας υπερισχύει η 
γνώμη υπέρ της οποίας η ψήφος του Προέδρου. Οι 
αποφάσεις της Επιτροπής διατυπώνονται έγγραφα 
σε Πρακτικό στο οποίο αναγράφονται περιληπτικά 
και οι σκέψεις της μειοψηφίας επί των τιθεμένων 
ζητημάτων. 

6. Κατά τις διανομές των μηνών Απριλίου, Αυγού- 
στου και Δεκεμβρίου, αποδίδεται στους δικαιούχους 
ως προκαταβολή του τελικού μερίσματος το σύνολο 
των εισφορών τους στο Διανεμητικό Λογαριασμό, 
όπως αυτό προκύπτει από τις προεισπράξεις των 
αμοιβών τους για τις παραστάσεις τους σε δικαστή¬ 
ρια και σε συμβόλαια. Το αποδιδόμενο όμως κατά τις 
ανωτέρω τριες χρονικές περιόδους χρηματικό ποσό 
δεν μπορεί να είναι μεγαλύτερο από το ποσό που 
προκύπτει από τη διαίρεση του συγκεντρωθέντος 
ποσού διά του αριθμού των μελών του Συλλόγου. 

7. Η ετήσια οριστική εκκαθάριση του Λογαρια¬ 
σμού διενεργείται κατά μήνα Ιανουάριο του επομέ¬ 
νου έτους, αφού έχουν συνταχθεί οι σχετικές συ¬ 
γκεντρωτικές καταστάσεις των προεισπράξεων. 
Από το συνολικό χρηματικό ποσό του Λογαριασμού 
αφαιρούνται: α) τα απαραίτητα χρηματικά ποσά για 
την πληρωμή ασφαλίστρων των μελών του Συλλόγου 
στον Λ.Ε.Δ. Ε. και β) οι τόκοι των κεφαλαίων οι οποίοι 
περιέρχονται στον Σύλλογο για την κάλυψη των δα¬ 
πανών λειτουργίας του. Το εναπομένον υπόλοιπο 
διαιρείται διά του αριθμού των μελών του Συλλόγου 
(στον οποίο αριθμό προστίθενται και οι τυχόν αποβι- 
ώσαντες των οποίων οι οικογένειες δικαιούνται με- 

ρίσματος ως και οι τυχόν συνταξιοδοτηθέντες) και 
εξευρίσκεται η αναλογούσα μερίδα κάθε μέλους. 

8. Η Επιτροπή διενεργεί τη διανομή με τους ακό¬ 
λουθους κανόνες: 

Μέλη του Συλλόγου που έχουν συνεισφέρει συνο- 
λικώς ποσοστό ίσο ή μεγαλύτερο του 40% της ανα- 
λογούσης τελικής μερίδας, λαμβάνουν ολόκληρη τη 
μερίδα, αφού προηγουμένως αφαιρεθούν οι δοθεί- 
σες προς αυτούς προκαταβολές κατά τη διάρκεια 
του έτους. Μέλη που συνεισέφεραν ποσοστό μικρό- 
τέρο του 40% λαμβάνουν μόνον τα εισφερθέντα 
ποσά. Δικηγόρος ο οποίος αποκλείεται ολοκλήρου 
του μερίσματος κατά την ετήσια εκκαθάριση λόγω 
μη συμμετοχής του κατά το ποσοστό του 40%, λαμ¬ 
βάνει τα ποσά που τυχόν έχει συνεισφέρει όταν αυτά 
υπερβαίνουν τις προκαταβολές. 

9. Γυναίκες δικηγόροι μέλη του Συλλόγου, έγγα¬ 
μες ή άγαμες, που τεκνοποιούν, λαμβάνουν ολό¬ 
κληρο το μέρισμα του έτους εντός του οποίου τί- 
κτουν, αφού προηγουμένως αφιαρεθούν οι τυχόν 
καταβληθείσες προκαταβολές. 

10. Συνταξιοδοτούμενοι δικηγόροι ή κληρονόμοι 
αποβιούντων δικηγόρων μελών του Συλλόγου λαμ¬ 
βάνουν ολόκληρο το μέρισμα του έτους εντός του 
οποίου συνταξιοδοτήθηκαν ή απεβίωσαν, χωρίς να 
αφαιρούνται οι τυχόν καταβληθείσες προκαταβο¬ 
λές. 

11. Είναι δυνατή η παροχή ολοκλήρου του μερί¬ 
σματος σε δικηγόρο που δικαιολογημένα δεν μπό¬ 
ρεσε να καλύψει το ποσοστό του 40% λόγω ασθέ¬ 
νειας ή άλλης αιτίας, της οποίας την σοβαρότητα 
κρίνει η Επιτροπή, λαμβάνουσα, εκτός των άλλων, 
υπόψη και την προηγηθείσα δραστηριότητα του δι¬ 
κηγόρου. 

12. Η απόδοση του μερίσματος διενεργείται είτε 
σε μετρητά χρήματα είτε με τραπεζική επιταγή. 
Κατά τη καταβολή των προκαταβολών ο δικαιούχος 
υπογράφει απλή απόδειξη. Κατά την τελική εκκαθά¬ 
ριση ο δικαιούχος εκδίδει και παραδίδει στο Σύλλογο 
Διπλότυπη Απόδειξη Παροχής Υπηρεσιών που ανα¬ 
γράφει το συνολικό ποσό του μερίσματός του 
ύστερα από αφαίρεση των προκαταβολών. 

13. Στο μέλος του Δ.Σ. Νάξου που κρίθηκε μη δι¬ 
καιούχος ολοκλήρου ή τμήματος του μέρους του με¬ 
ρίσματος κοινοποιείται με συστήμενη επιστολή αντί¬ 
γραφο ή απόσπασμα των Πρακτικών της Επιτροπής 
Διανεμητικού Λογαριασμού, προκειμένου να λάβει 


γνώση. Κατά της αποφάσεως αυτής ο ενδιαφερόμε¬ 
νος μπορεί μέσα σε προθεσμία δέκα (10) εργασίμων 
ημερών να ασκήσει έγγραφη Προσφυγή ενώπιον της 
Γενικής Συνελεύσεως του Δικηγορικού Συλλόγου 
Νάξου. Η Προσφυγή κατατίθεται σε δύο αντίγραφα 
νόμιμα χαρτοσημασμένα και με παράταση Πρωτιδι- 
κείου στη Γραμματεία του Συλλόγου που χορηγεί 
αριθμό πρωτοκόλλου και αντίγραφό της στον προ- 
σφέυγοντα. Ο Πρόεδρος του Συλλόγου υποχρεούται 
να συγκαλέσει έκτακτη Γ ενική Συνέλευση μέσα σε 
προθεσμία είκοσι (20) ημερών από την άσκηση της 
Προσφυγής, καλώντας όλα τα μέλη του Συλλόγου να 
συμμετάσχουν με έγγραφη πρόσκληση στην οποία 
επισυνάπτει υποχρεωτικά και απλό φωτοτυπικό 
αντίγραφο της Προσφυγής. Κατά τη Συνέλευση τη¬ 
ρούνται οι κανόνες της απαρτίας που ορίζει ο Κώδι¬ 
κας των Δικηγόρων και λαμβάνει το λόγο υποχρεωτι- 
κώς ο προσφεύγων για την ανάπτυξη των λόγων της 
Προσφυγής του καθώς και όσα μέλη του Συλλόγου 
επιθυμούν, προκειμένου να λάβουν θέση επί της 
Προσφυγής. Η τελική απόφαση λαμβάνεται με μυ¬ 
στική ψηφοφορία διά ψηφοδελτίων στα οποία ανα¬ 
γράφονται δύο ερωτήματα περί της παραδοχής ή όχι 
της ένδικης προσφυγής. Η απόφαση της Γενικής 
Συνελεύσεως είναι υποχρεωτική για τον προσφεύ- 
γοντα και για τον Σύλλογο και κατ’ αυτής ουδέν έν¬ 
δικο μέσο χωρεί. 

14. Για κάθε αμφισβήτηση που θα ανακύψει από 
την εφαρμογή της παρούσης αποφάσεως αρμόδια ν’ 
αποφανθεί είναι η κατά το άρθρο 4 του παρόντος 
Επιτροπή Διανεμητικού Λογαριασμού του Δικηγορι¬ 
κού Συλλόγου Νάξου. 

Από της ισχύος της παρούσης καταργούνται όλες 
οι διατάξεις των υπ’ αρ. 14339/9.3.1989 (ΦΕΚ 208 
Β'/17.3.1989) και 89890/11.10.1989 (ΦΕΚ 813 
Β720.10.1989) αποφάσεών μας πλην της διατά- 
ξεως περί συστάσεως του Διανεμητικού Λογαρια¬ 
σμού στον Δικηγορικό Σύλλογο Νάξου. 

Η Παρούσα να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1996 

Με εντολή Υπουργού 
Ο Γ ενικός Γ ραμματέας 
ΓΕΩΡΓΙΟΣ ΠΑΥΛΕΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 · ΤΈ1-ΕΧ 223211 ΥΡΕΤ ΟΒ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (£531) 423055 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

ΚορΝθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. β χ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α’ (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Μ Π Λ Α. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 - 

50.000 · 

25.000 · 

10.000 · 

5.000 · 

10.000 » 

3.000 · 

150.000 · 

10.000 · 

1.500 δρχ. 

2.500 · 

500 · 

2.500 · 

1.250 · 

500 · 

250 · 

500 · 

150 · 

7.500 . 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε & Ε.Π.Ε. 

120.000 ■ 

6.000 · 

* Οι συνδρομές του εσωτερικού προπληρώνονται στο Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιοτρίου 34 - Αθήνα) και στις άλλες πόλεις οπό τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

’ Οι Δήμοι και οι Κοινότητες πληρώνουν το μιοό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από ΟΘ.ΟΟ' Φως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











